# John Warnock

John Warnock (Salt Lake City, 6 d'octubre de 1940 - Los Altos, 19 d'agost de 2023) va ser un informàtic conegut per haver cofundat amb Charles Geschke, el 1982, la companyia informàtica Adobe Systems que publica programari gràfic. Es va retirar com a conseller delegat el 2001; des de 2007, l'empresa està dirigida per Shantanu Narayen; Warnock era copresident del consell d'administració.

## Biografia

Warnock va obtenir una Llicenciatura de Ciències Matemàtiques i Filosofia i un Màster de Ciències en Matemàtiques; a més, tenia un doctorat en enginyeria elèctrica. Tots els seus títols els va obtenir a la Universitat de Utah.
Abans de la fundació d'Adobe, John Warnock va treballar des del 1978 al Centre d'Investigació Palo Alto, igual que Geschke. Els dos van intentar, sense èxit, convèncer Xerox d’utilitzar Interpress com a llenguatge d’impressió. Van deixar Xerox el 1982; desenvoluparen un llenguatge similar a Interpress a la seva nova empresa Adobe i el comercialitzaren amb el nom de PostScript.
Warnock és el desenvolupador de l'algoritme de Warnock per al càlcul del conjunt potencialment visible a Infografia.
Alguns dels conjunts de caràcters desenvolupats per a Adobe per Robert Slimbach s'anomenen Warnock.

## Premis i reconeixement

John Warnock va rebre nombrosos reconeixements i premis:
* 1989: Premi als sistemes de programari de l'Association for Computing Machinery.
* 1995: Distinguished Alumnus Award de la Universitat d’Utah
* 1999: Membre elegit de l'Association for Computing Machinery.
* 2000: Medalla Edwin H. Land de la Optical Society of America.
* 2002: Membre elegit del Museu d’Història de la Informàtica
* 2003: Bodley Medal de la Bodleian Library de la Universitat d'Oxford.
* 2004: Medalla Lovelace de la British Computer Society de Londres.
* Octobre 2006: Premi anual Medal of Achievement de l’American Electronics Association amb Charles Geschke.
* 2008: Computer Entrepreneur Award de la IEEE Computer Society amb Charles Geschke.
* 2009: Medalla Nacional de Tecnologia i Innovació amb Charles Geschke.
* 2010: Premi Marconi, amb Charles Geschke.
Warnock era membre de l'Acadèmia Nacional d'Enginyeria dels Estats Units, de l'Acadèmia Americana de les Arts i les Ciències i de la Societat Filosòfica Americana.
Va rebre títols honoris causa de la Universitat de Utah, l'American Film Institute i la Universitat de Nottingham.

## Referències

* ↑ «John Warnock, cofundador de Adobe, muere a los 82 años de edad» (en castellà). Europa Press, 20-08-2023. [Consulta: 20 agost 2023].
* ↑ «Software Systems Award Awardees List». [Consulta: 19 setembre 2009].
* ↑ «Edwin H. Land Medal Winners List». [Consulta: 19 setembre 2009].
* ↑ CHM. «John Warnock — CHM Fellow Award Winner». Arxivat de l'original el 3 abril 2015.
* ↑ Reginald Carr, 23è bibliotecari. «Speech of welcome at the Bodleian Library's San Francisco dinner, 13 November 2003». Arxivat de l'original el 3 de març 2016. [Consulta: 24 d’abril 2021].
* ↑ Bodleian Librarian Speech on History of the Bodley Medal. «Speech of welcome to the Bodley Medal Event». Arxivat de l'original el 2019-03-14. [Consulta: 19 setembre 2009].
* ↑ 2004 winner, Dr John E Warnock, Chairman of the Board, Adobe Systems. «Lovelace Medal». Arxivat de l'original el 2012-02-12. [Consulta: 10 desembre 2008].
* ↑ Tyrus Manuel. «2008 Computer Entrepreneur Award: Charles M. Geschke and John E. Warnock». [Consulta: 19 setembre 2009].
* ↑ Steve Johnson. «Adobe co-founders to receive national science award». [Consulta: 19 setembre 2009].
* ↑ "The National Medal of Technology and Innovation". United States Patent and Trademark Office. Retrieved Sep. 20, 2009.
* ↑ «Geschke and Warnock Revolutionized Industry-Standard Printing and Imaging Technology». The Marconi Society, 15-10-2010. Arxivat de l'original el 2012-10-17. [Consulta: 10 octubre 2010].
* ↑ «Honorary Degree for John Warnock». University of Nottingham, 20-07-2010. Arxivat de l'original el 2012-10-07. [Consulta: 24 abril 2021].